พระราชกฤษฎีกาจัดตั้งเทศบาลตำบลปากช่องจังหวัดนครราชสีมาพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๒ มิถุนายน พ.ศ. ๒๕๒๔เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลปากช่องอำเภอปากช่อง จังหวัดนครราชสีมา ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลปากช่อง จังหวัดนครราชสีมา พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลปากช่องอำเภอปากช่อง จังหวัดนครราชสีมา ขึ้นเป็นเทศบาลตำบล มีชื่อว่า เทศบาลตำบลปากช่องจังหวัดนครราชสีมามาตรา ๔ให้กำหนดเขตเทศบาลตำบลปากช่อง จังหวัดนครราชสีมา ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมแนวเขตป่าสงวนแห่งชาติด้านเหนือ ห่างจากศูนย์กลางทางแยกโรงเรียนบ้านหนองกะจะ ฟากตะวันตก ระยะ ๒๕๐ เมตรเป็นเส้นตั้งฉากกับแนวเขตป่าสงวนแห่งชาติ ด้านเหนือ ไปทางทิศเหนือผ่านถนนไปชัยบาดาล ถึงหลักเขตที่ ๒ ซึ่งตั้งอยู่ริมถนนไปชัยบาดาล ฟากเหนือห่างจากศูนย์กลางทางแยกโรงเรียนบ้านหนองกะจะ ไปทางทิศตะวันตกเฉียงเหนือ ระยะ ๒๐๐เมตรจากหลักเขตที่ ๒เป็นเส้นขนานกับทางสาธารณะไปบ้านหนองกะจะ ถึงหลักเขตที่ ๓ ซึ่งตั้งอยู่ด้านเหนือของทางสาธารณะไปบ้านหนองกะจะห่างจากด้านตะวันออกของทางรถไฟสายตะวันออกเฉียงเหนือ ตามแนวเส้นตั้งฉาก ระยะ ๑,๐๐๐เมตรจากหลักเขตที่ ๓ เป็นเส้นขนานกับทางรถไฟสายตะวันออกเฉียงเหนือไปทางทิศตะวันออกเฉียงเหนือถึงหลักเขตที่ ๔ ซึ่งตั้งอยู่ห่างจากด้านตะวันตกเฉียงเหนือของทางรถไฟสายตะวันออกเฉียงเหนือตรง กม. ๑๘๒.๓๘๐ ตามแนวเส้นตั้งฉาก ระยะ ๑,๐๐๐ เมตรจากหลักเขตที่ ๔ เป็นเส้นตั้งฉากกับทางรถไฟสายตะวันออกเฉียงเหนือไปทางทิศตะวันออกเฉียงใต้ถึงหลักเขตที่ ๕ ซึ่งตั้งอยู่ริมทางรถไฟสายตะวันออกเฉียงเหนือฟากตะวันตก ตรง กม.๑๘๒.๓๘๐จากหลักเขตที่ ๕ เป็นเส้นขนานกับทางหลวงแผ่นดินหมายเลข ๒ตอนปากช่อง - นครราชสีมา ไปทางทิศตะวันออกเฉียงเหนือ ถึงหลักเขตที่ ๖ซึ่งตั้งอยู่ห่างจากศูนย์กลางทางหลวงแผ่นดินหมายเลข๒ ตอนปากช่อง - นครราชสีมา ฟากตะวันตก ตรง กม. ๑๗๔.๖๐๐ ตามแนวเส้นตั้งฉากระยะ ๘๐๐ เมตรจากหลักเขตที่ ๖ เป็นเส้นตั้งฉากกับทางหลวงแผ่นดินหมายเลข ๒ตอนปากช่อง - นครราชสีมา ไปทางทิศตะวันออกเฉียงใต้ ผ่านทางหลวงแผ่นดินหมายเลข ๒ตอนปากช่อง - นครราชสีมา ตรง กม. ๑๗๔.๖๐๐ ถึงหลักเขตที่ ๗ซึ่งตั้งอยู่ห่างจากศูนย์กลางทางหลวงแผ่นดินหมายเลข๒ ตอนปากช่อง - นครราชสีมา ฟากตะวันออก ตรง กม. ๑๗๔.๖๐๐ วัดตามแนวเส้นตั้งฉากระยะ ๑,๑๐๐ เมตรด้านตะวันออก จากหลักเขตที่ ๗ เป็นเส้นขนานกับทางหลวงแผ่นดินหมายเลข๒ ตอนปากช่อง นครราชสีมา ไปทางทิศตะวันตกเฉียงใต้ ผ่านทางหลวงจังหวัดหมายเลข๒๒๓๕ ตอนแยกทางหลวงแผ่นดินหมายเลข ๒ บ้านหนองตากู ถึงหลักเขตที่ ๘ ซึ่งตั้งอยู่ห่างจากศูนย์กลางทางหลวงจังหวัดหมายเลข๒๒๓๕ ตอนแยกทางหลวงแผ่นดินหมายเลข ๒ บ้านหนองตากู ไปทางทิศตะวันตกเฉียงใต้ ระยะ๑,๑๐๐ เมตรจากหลักเขตที่ ๘ เป็นเส้นตั้งฉากไปทางทิศตะวันตกเฉียงเหนือถึงหลักเขตที่ ๙ ซึ่งตั้งอยู่ริมคลองลำตะคอง ฝั่งตะวันออกจากหลักเขตที่ ๙ เลียบริมคลองลำตะคอง ฝั่งตะวันออกไปทางทิศตะวันตกเฉียงใต้ ถึงหลักเขตที่ ๑๐ ซึ่งตั้งอยู่ริมคลองเล็กฝั่งใต้ตรงที่บรรจบกับซอยธนากรจากหลักเขตที่ ๑๐ เป็นเส้นขนานกับทางหลวงแผ่นดินหมายเลข ๒ตอนสระบุรี - ปากช่อง ไปทางทิศตะวันตกเฉียงใต้ ถึงหลักเขตที่ ๑๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข๒ ตอนสระบุรี - ปากช่อง ฟากตะวันออก ตรง กม. ๑๖๕.๒๐๐ ระยะ ๔๘๐ เมตรด้านใต้ จากหลักเขตที่ ๑๑ เป็นเส้นตั้งฉากกับทางหลวงแผ่นดินหมายเลข๒ ตอนสระบุรี - ปากช่อง ตรง กม. ๑๖๕.๒๐๐ ไปทางทิศตะวันตกเฉียงเหนือ ผ่านทางหลวงแผ่นดินหมายเลข๒ ตอนสระบุรี ปากช่อง ถึงหลักเขตที่ ๑๒ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนสระบุรี ปากช่องฟากตะวันตก ตรง กม. ๑๖๕.๒๐๐ ระยะ ๕๐๐ เมตรด้านตะวันตก จากหลักเขตที่ ๑๒ เป็นเส้นขนานกับทางหลวงแผ่นดินหมายเลข๒ ตอนสระบุรี - ปากช่อง ด้านตะวันตก ไปทางทิศตะวันออกเฉียงเหนือข้ามคลองเล็กและทางรถไฟสายตะวันออกเฉียงเหนือ ถึงหลักเขตที่ ๑๓ ซึ่งตั้งอยู่ริมทางรถไฟสายตะวันออกเฉียงเหนือตรง กม. ๑๗๖.๔๕๐ ติดกับแนวเขตป่าสงวนแห่งชาติ ด้านใต้จากหลักเขตที่ ๑๓ เลียบตามแนวเขตป่าสงวนแห่งชาติ ด้านใต้ไปทางทิศเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลปากช่องจังหวัดนครราชสีมา ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลปากช่อง อำเภอปากช่อง จังหวัดนครราชสีมาซึ่งพ้นจากตำแหน่งในวันที่พระราชกฤษฎีกานี้ใช้บังคับดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลปากช่องจังหวัดนครราชสีมา พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลปากช่อง อำเภอปากช่อง จังหวัดนครราชสีมา มีสภาพเหมาะสมที่จะยกฐานะขึ้นเป็นเทศบาลตำบลเพื่อให้ประชาชนในท้องถิ่นนั้นได้ปกครองดูแลและทะนุบำรุงท้องถิ่นของตนตามระบบเทศบาลจึงจำเป็นต้องตราพระราชกฤษฎีกานี้ปิติวรรณ/จัดทำ๑๘ มีนาคม๒๕๖๓อรญา/ตรวจ๑๔ เมษายน๒๕๖๓[๑] ราชกิจจานุเบกษา เล่ม ๙๘/ตอนที่ ๑๐๑/ฉบับพิเศษ หน้า ๑๓/๒๔มิถุนายน ๒๕๒๔